Del artiklen her:

Hos Danmarks Radio har de ifølge eget udsagn skåret voldsomt ned i forbindelse med, at man i efteråret afskedigede en lang række medarbejdere. Det er dog ikke til at se på de lønninger, som bliver udbetalt til DRs ansatte.

Danmarks Radio Anne Skjerning

– I en svær situation for DR har vi søgt at lægge en plan, der peger fremad og ind i en ny medievirkelighed. Vi kan ikke ændre på, at mange fremragende og værdifulde programmer vil lukke i de kommende år. Men vi kan prioritere at fortsætte forandringerne mod et nyt DR. Til et DR med en klar kultur- og aktualitetsprofil, et yngre og mere digitalt DR, et mindre DR med et skarpt fokus på unikt indhold, der skaber værdi for danskerne.

Sådan lød det tilbage i efteråret fra Henriette Marienlund, da hun overfor Danmarks Radios hjemmeside fortalte om de nedskæringer, som det statslige mediehus stod overfor. Ifølge DRs såkaldte mediedirektør, ville det blandt andet komme til at gå ud over antallet af medarbejdere, som for fremtiden skulle være ansat med udgangspunkt i DR Byen på Amager.

Læs også : Fyret DR-direktør har fået nyt topjob : Scorer alligevel stadig løn fra Danmarks Radio – men du må ikke vide hvor meget

Men som aktindsigter opnået af Journalista.dk viser, har de tilbageværende DR-medarbejdere særdeles gode lønforhold.

Jobopslag brugt til ansættelse af vellønnet journalist forsvundet

Det drejer sig eksempelvis om Anne Skjerning, der på Twitter omtaler sig selv som undersøgende radiojournalist. Et jobbeskrivelse det dog ikke har været muligt at efterprøve nærmere, da man fra Danmarks Radios side oplyser, at jobopslaget der blev anvendt i forbindelse med hendes ansættelse, ikke længere kan findes i DRs systemer.

Læs også : Ydmygelse af Danmarks Radios nyhedsdirektør : Fik inddraget sine daglige gratis flyrejser – og måtte nøjes med toget og bilen

Omvendt har man dog kunnet finde frem til, hvad der de seneste år er blevet udbetalt i løn til Anne Skjerning. Således viser opgørelserne fremsendt af Danmarks Radios juridiske afdeling, DR Jura, at hun i eksempelvis 2018 inklusiv arbejdsgiverbetalte pensionsindbetalinger tjente 528.228 kroner. Hvilket var en mindre tilbagegang i forhold til 2017, hvor de samlede lønudbetalinger fra det statslige mediehus, løb op i 551.567 kroner. Det efter at hun selv efter sin fastansættelse i 2017, stadig modtog forskellige freelanceudbetalinger.

Læs også : Lotte Friis scorede job uden konkurrence : Danmarks Radio ansætter igen studievært uden jobopslag – og mørklægger hendes løn

Freelanceudbetalinger der i 2014, 2015 og 2016 stod licensbetalerne i henholdsvis 308.875 kroner, 127.761 kroner og 141.853 kroner.